الجهاز المركزى للمحاسبات هوا هيئه مستقله ذات شخصيه اعتباريه عامه بتتبع رئيس الجمهوريه, و بتهدف اساسا لتحقيق الرقابه على اموال الدوله و اموال الاشخاص العامه التانيه و غيرها من الاشخاص المنصوص عليها فى القانون داه كمان اتعاون مجلس الشعب بمهامه فى الرقابه. اتاسس الجهاز سنة 1942 كاداه للتحكيم فى الماليه العامه, و كان اسمه فى الاصل «ديوان المحاسبه» و اتغير اسمه سنة 1964. بتشرف على الرقابه الماليه بعد الصرف على الجهات و الادارات الحكوميه و شركات القطاع العام و قطاع الاعمال العام و كل الشركات اللى بتساهم بيها الدوله و الجمعيات الاهليه و الجمعيات التعاونيه, و هوا مستقل عن مجلس الوزرا المصرى, و بتقدم تقريراتها لرئاسة الجمهوريه, و بتخضع لسيطرته مباشره. بيمارس الجهاز انواع الرقابه: الرقابه الماليه بشقيها المحاسبى و القانونى. الرقابه على الاداء و متابعه تنفيذ الخطه. الرقابه القانونيه على القرارات الصادره فى شان المخالفات الماليه. بيباشر الجهاز اختصاصاته بالنسبه للجهات: الوحدات اللى بيتالف منها الجهاز الإدارى للدوله, و وحدات الحكم المحلى. الهيئات العامه و المؤسسات العامه و هيئات القطاع العام و شركاته و المنشآت و الجمعيات التعاونيه التابعه لاى منها فى الانشطه المختلفه بكل مستوياتها طبقا للقوانين الخاصه بكل منها.